Publication: Magyar Közlöny
Issue: MK-1999-125 (Year: 1999, Number: 125)
Era: 1990-2004
Section: a 37/1999. (XII. 28.) PM rendelethez
Paragraph Index: 1833

(1) Az R. 2/a. számú melléklete 6. pontjának b) alpontja helyébe a következő rendelkezés lép: „b) vonatkozásában valamennyi vámellenőrzésre a Vám- és Pénzügyőrség Dél-Alföldi Regionális Parancsnoksága illetékességi területén a bajai, a kecskeméti, a kiskörösi, a békéscsabai, az orosházi, a szegedi, a Vám- és Pénzügyőrség Észak-Alföldi Regionális Parancsnoksága illetékességi területén a szolnoki, a berettyóújfalui, a debreceni, a kisvárdai, a nyíregyházi, a Vám- és Pénzügyőrség Észak-Magyarországi Regionális Parancsnoksága illetékességi területén a balassagyarmati, az egri, a miskolci, a salgótarjáni, a sátoraljaújhelyi, a tiszaújvárosi, a Vám- és Pénzügyőrség Dél-Dunántúli Regionális Parancsnoksága illetékességi területén a kaposvári, a pécsi, a siófoki, a szekszárdi, a Vám- és Pénzügyőrség Közép-Dunántúli Regionális Parancsnoksága illetékességi területén a dunaújvárosi, az esztergomi, a komáromi, a székesfehérvári a tatabányai, a veszprémi, a Vám- és Pénzügyőrség Közép-Magyarországi Regionális Parancsnoksága illetékességi területén az 1., 3., 5., 6., 7., 8., 9., 10. és a 14. számú, a Buda-környéki, a ceglédi, az ócsai, a váci, a Vám- és Pénzügyőrség Nyugat-Dunántúli Regionális Parancsnoksága illetékességi területén a győri, a mosonmagyaróvári, a soproni, a szombathelyi, a zalaegerszegi Vámhivatal, a Központi Repülőtéri Parancsnokság illetékességi területén az 1-es és 2-es számú Repülőtéri Vámhivatal. Az a) alpontban kijelölt vámhivatalok egyidejűleg kötelesek a külön jogszabályban elrendelt behozatali és kiviteli megfigyelési rendszert működtetni. A b) alpontban kijelölt vámhivatalok a jövedéki termékek vámkezelését a tv. 47. §-a (1) bekezdése szerint végzik.”

Source: https://magyarkozlony.hu/hivatalos-lapok/97c51dfe4dfd783a3ea395dc9e9e562e6961aaca/dokumentumok/8bc89bf463dc346a07d25cd031b04dc289b2e030/letoltes